Document ID: 32006R1284

KOMISJONI MÄÄRUS (EÜ) nr 1284/2006,
29. august 2006,
teatavate söödalisandite alalise lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eelkõige selle artiklit 3 ja artikli 9d lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eelkõige selle artiklit 25,
ning arvestades järgmist:
(1)
Määrus (EÜ) nr 1831/2003 sätestab loomasöötades kasutatavate söödalisandite lubamise.
(2)
Määruse (EÜ) nr 1831/2003 artikliga 25 sätestatakse üleminekumeetmed direktiivi 70/524/EMÜ kohaselt esitatud söödalisandite lubamise taotluste suhtes, mis on saadud enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused esitati enne määruse (EÜ) 1831/2003 kohaldamise kuupäeva.
(4)
Direktiivi 70/524/EMÜ artikli 4 lõikele 4 vastavad esialgsed märkused taotluste kohta edastati komisjonile enne määruse (EÜ) nr 1831/2003 kohaldamise kuupäeva. Nende taotluste menetlemist tuleb seega jätkata kooskõlas direktiivi 70/524/EMÜ artikliga 4.
(5)
Trichoderma longibrachiatum’i (ATCC 2106) abil saadud endo-1,3(4)-beeta-glükanaasi, Trichoderma longibrachiatum’i (ATCC 2105) abil saadud endo-1,4-beeta-ksülanaasi ja Bacillus amyloliquefaciens’i (DSM 9553) abil saadud alfa-amülaasi ensüümpreparaatides kasutamiseks võõrutatud põrsaste söödas anti ajutine luba esimest korda komisjoni määrusega (EÜ) nr 2690/1999. (3) Esitati uued andmed, mis toetavad taotlust saada selle ensüümpreparaadi jaoks tähtajatu kasutusluba. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse I lisa kohaseks kasutamiseks.
(6)
Aspergillus aculeatus’e (CBS 589.94) abil saadud endo-1,3(4)-beeta-glükanaasi, Trichoderma longibrachiatum’i (CBS 592.94) abil saadud endo-1,4-beeta-glükanaasi, Bacillus amyloliquefaciens’i (DSM 9553) abil saadud alfa-amülaasi ja Trichoderma viride (NIBH FERM BP 4842) abil saadud endo-1,4-beeta-ksülanaasi ensüümpreparaatide kasutamiseks broilerkalkunite söödas anti ajutine luba esimest korda komisjoni määrusega (EÜ) nr 2013/2001. (4) Esitati uued andmed, mis toetavad taotlust saada selle ensüümpreparaadi jaoks tähtajatu kasutusluba. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse II lisa kohaseks kasutamiseks.
(7)
Trichoderma longibrachiatum’i (ATCC 2105) abil saadud endo-1,4-beeta-ksülanaasi ensüümpreparaadi kasutamiseks nuumsigade söödas anti ajutine luba esimest korda komisjoni määrusega (EÜ) nr 1411/1999. (5) Esitati uued andmed, mis toetavad taotlust saada selle ensüümpreparaadi jaoks tähtajatu kasutusluba. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse III lisa kohaseks kasutamiseks.
(8)
Kõnealuste taotluse hindamine on näidanud, et töötajate kaitsmiseks lisades esitatud söödalisanditega kokkupuutumise eest on vajalikud teatavad meetmed. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (6) kohaldamisega.
(9)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ensüümide rühma kuuluvat I lisas nimetatud preparaati lubatakse kasutada söödalisandina kõnealuses lisas ette nähtud tingimustel ilma ajaliste piiranguteta.
Artikkel 2
Ensüümide rühma kuuluvat II lisas nimetatud preparaati lubatakse kasutada söödalisandina kõnealuses lisas ette nähtud tingimustel ilma ajaliste piiranguteta.
Artikkel 3
Ensüümide rühma kuuluvat III lisas nimetatud preparaati lubatakse kasutada söödalisandina kõnealuses lisas ette nähtud tingimustel ilma ajaliste piiranguteta.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. august 2006

Labels: 0
17
16
6